Giampiero Boniperti
Giampiero Boniperti (4. jul 1928 — 18. jun 2021)) bivši je italijanski nogometaš i reprezentativac. Rođen je 4. jula 1928. u Barengu, malom mjestu u regiji Piemont. Cijelu igračku karijeru proveo je igrajući za italijanski Juventus između 1946. i 1961. Nakon okončanja karijere bio je predsjednik Juventusa i zastupnik u Evropskom parlamentu. Sa 182 gola u svim takmičenjima skoro 45 godina bio je najbolji strijelac Juventusa sve dok Alessandro Del Piero (koga je sam Boniperti doveo u klub za vrijeme svog mandata kao predsjednika) nije oborio njegov rekord 10. januara 2006. Del Piero je oborio i Bonipertijev rekord po broju nastupa u Serie A (444) 14. februara 2010. Jedanaesti je strijelac Serie A svih vremena, a Pele ga je uvrstio u svoj spisak 125 najboljih živućih igrača u martu 2004.